Marterachtign

De marterachtign (Mustelidae) vormn e familie van roofbeestn (Carnivora), woaroender wezels, fiesjows, dasn, hermelings, otters, nertsn en marters. De familie is over heel de weireld verspreid, uytgezoenderd in Australië en Antarctica, en bestoat uyt circa 56-60 verschillige soortn in 8 oenderfamilies. Ze leevn in e variëteit an biotoopn, van zee toet hooggebergtes, en van woestyne toet toendra's.

Marterachtign varieern sterk in grotte en gedrag, moa z'hèn wel enigte gemeenschappelyke kenmerkn. 't Zyn meestal kleene beestn met e langwerpig lyf, korte pootn, korte, roende oorn en e dikke vacht. De meeste marterachtign zyn solitaire, nachtbeestn en ze zyn heel 't joar deure actief. Sommigte soortn wordn gefokt of bejoagd vor hunder schone pels.

Met uytzoenderynge van de zeeotter hèn ze anale geurkliern die e sterke geure produceern vo seksuele signalerynge en markerynge van hunder territorium.
 Geslachtn 
 Oenderfamilie Lutrinae - Otters
 Aonyx, 2 soortn 
 Enhydra, 1 soorte: zeeotter (Enhydra lutris)
 Lontra, 4 soortn
 Lutra 2 soortn 
 Hydrictis, 1 soorte
 Lutrogale, 1 soorte
 Pteronura, 1 soorte
 Oenderfamilie Melinae - Dasn
 Arctonyx, 1 soorte
 Meles, 3 soortn, woeroender d'n Europeeschn das (Meles meles)
 Oenderfamilie Helictidinae - Zunnedasn
 Melogale, 5 soortn
 Oenderfamilie Taxidiinae - Zilverdasn
 Taxidea, 1 soorte
 Oenderfamilie Mellivorinae - Zeemdasn
 Mellivora, 1 soorte
 Oenderfamilie Ictonychinae - Grisongs en verwantn
 Galictis, 2 soortn
 Lyncodon, 1 soorte
 Ictonyx, 2 soortn
 Poecilogale, 1 soorte
 Vormela, 1 soorte
 Oenderfamilie Guloninae - Echte marters
 Martes, 8 soortn
 Gulo, 1 soorte: Veelvroate (Gulo gulo)
 Eira, 1 soorte
 Oenderfamilie Mustelinae - Wezelachtign
 Mustela, 17 soortn woaroender de wezel en de fiesjow
 Neovison, 1 soorte